text: Så er de gift: Håber på god bolig og et par børn
  23 juni 2016 kl. 16.42
  Kærligheden er beseglet. Det hjemløse par, Gilbert ’Bamse’ Østrup og Capella ’Mulle’ Fricke blev torsdag eftermiddag viet i Vejle. De var rørt over ceromonien.
  - Jeg har været nervøs hele dagen, siger Gilbert Østrup til TV SYD.
  - Det er du ikke ene om, supplerer  hans hustru.
  I overværelse af venner fra Vejle , som har arrangeret lyn-brylluppet for de to, blev de viet i Diakoni-kirken, som er indrettet i det tidligere kapel på Østre Kirkegård i Vejles østlige bydel.
  Hun i hvid kjole og han i ”uniformen” fra hjemløse-magasinet Hus Forbi.
  Det nygifte par håber på en ”lille god bolig – og måske et par børn”, siger de til TV SYD.
  - Og få et stabilt familieliv.
  Brudeparret fået sponsoreret brudebuket, flot hår, livemusik og efterfølgende overnatning på et hotel i Vejle. Bryllupsfesten blev holdt på Cafe Paraplyen, som gennem de sidste år har været deres faste tilholdssted. Det nærmeste de er kommet ”et hjem”.
  
  